Diari Oficial de la Generalitat Valenciana


Sumari del DOGV 9940, del 19-09-2024 (2024/9468)

EXTRACTE de la Resolució de 18 de juliol de 2024, del Rectorat, per la qual es convoquen trenta beques d’ajuda a la matrícula del programa «MINOR\_UPV» en el curs 2024-2025.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9468

CVE
:   EZBH-Q-9705-1003

Data del document
:   18-07-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública
    * investigació universitària

BDNS (identif.): 785612

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/785612>

<http://www.pap.minhap.gob.es/bdnstrans/index>

*Primer. Beneficiaris*

Aquestes beques es dirigeixen a estudiants de grau i màster de la UPV.

Els sol·licitants de les beques han de complir, al final del termini de sol·licitud, el requisit següent:

- Haver sigut acceptat/ada amb assignació de plaça en un MINOR\_UPV, així com estar matriculat/ada, almenys, en una assignatura del programa «MINOR\_UPV».

*Segon. Finalitat*

L’objecte d’aquesta convocatòria és la concessió per part del Vicerectorat d’Organització d’Estudis, Qualitat, Acreditació i Llengües de 30 beques d’ajuda a la matrícula d’alumnes de la Universitat Politècnica de València en dues assignatures pertanyents als programes «MINOR\_UPV»  que s’implantaran a la Universitat Politècnica de València durant el curs 2024-2025. Aquesta beca està dirigida a alumnes matriculats a la Universitat Politècnica de València que acrediten el compliment dels requisits estipulats en les bases reguladores del procediment.

*Tercer. Bases reguladores*

Accessibles en <https://www.upv.es/entidades/vecal/va/inici/>

*Quart. Import*

Cadascuna de les beques/ajudes està dotada amb un màxim de 220 €, corresponents a les despeses de matrícula d’un màxim de dues assignatures oficials de la UPV (màxim, 12 ECTS en total) que formen part del programa acadèmic del MINOR\_UPV.

*Cinquè. Termini de presentació de sol·licituds*

El termini de presentació de sol·licituds comença a partir de l’endemà de la publicació de l’extracte d’aquesta resolució en el *Diari Oficial de la Generalitat Valenciana*  i finalitza el 30 d’octubre del 2024.

Si la sol·licitud no reuneix els requisits establits en la norma de la convocatòria, l’òrgan competent requerirà a la persona interessada que l’esmene dins del termini màxim i improrrogable de deu dies, i li indicarà que si no ho fa s’entendrà que desisteix de la seua sol·licitud.

La presentació de la sol·licitud suposa l’acceptació de les bases, així com les obligacions pròpies derivades del marc legal en matèria d’ajudes i subvencions.

  

València, 18 de juliol de 2024

José Esteban Capilla Roma

Rector